Muhabbat sehri 2. Muhabbat sehri 2 (inglizcha: Disenchanted) 2022-yilda ekranlarga chiqarilishi kutilayotgan musiqiy, fentezi, romantik va komedik janrlaridagi AQSh filmidir. Film rejissori — Adam Shankman, ssenariy muallifi — Brigitte Hales, hikoyachilar — David N. Weiss, J. David Stem va Richard LaGravenese. Film 2007-yilda ishlangan "Muhabbat sehri" filmi davomi hisoblanadi. Film bosh rollarni Amy Adams, Patrick Dempsey, Maya Rudolph, Idina Menzel va James Marsden ijro etgan. Syujeti. Birinchi film voqealaridan 10 yil oʻtib, Giselle, Robert va Morgan Manhattandan Monroevill shahri chekkasidagi yangi uyga koʻchib oʻtadilar. U yerda yashovchi odamlarni Malvina Monroe ismli ayol nazorat qiladi. Kunlarning birida, muammo yuzaga kelgan paytda, Giselle sehrli tayoqchasidan foydalanadi, biroq, afsun teskarisiga ishlab, hamma narsani izdan chiqarib yuboradi. Shunday qilib, Giselle oʻz oilasi va Andalaziya (hayvonlar gapira oladigan va har bir harakatga musiqa joʻr boʻladigan ertaklar mamlakati) ni qutqarishi lozim boʻladi.